जयपुर। राजस्थान यूनिवर्सिटी के कार्यवाहक कुलपति डॉ. मधुकर गुप्ता ने परीक्षा नियंत्रक पीएल रैगर को उनके पद से हटा दिया। उनकी जगह वाणिज्य संकाय के प्रो. जेपी एन. शर्मा को नया परीक्षा नियंत्रक बनाया गया। रैगर को सीकर के प्रिया बीएड कॉलेज छात्र की एसीबी में शिकायत के बाद जांच में नाम आने पर हटाने की बात सामने आई।
यूनिवर्सिटी अब पूर्व रजिस्ट्रार निष्काम दिवाकर के खिलाफ भी एसीबी के तथ्यों के आधार पर कार्रवाई की तैयारी कर रही है। यूनिवर्सिटी अधिकारियों ने बताया कि छात्र को वहां के प्रशासक ने उपस्थिति कम होने परीक्षा से वंचित कर दिया था। उस छात्र ने एसीबी में शिकायत की कि प्रशासक उससे परीक्षा में बिठाने के लिए रिश्वत मांग रहा है।
एसीबी जांच में प्रिया कॉलेज के इस प्रकरण में पीएल रैगर और कुलसचिव का नाम भी सामने आया। एसीबी की यूनिवर्सिटी को शिकायत पर कुलपति ने रैगर को हटाने के सोमवार को निर्देश दिए।
hin_Deva hin_Deva hin_Deva